Diari Oficial de la Generalitat Valenciana


Sumari del DOGV 606, del 11-06-1987 (1987/809029)

ORDRE de 29 de maig de 1987, de la Conselleria d'Agricultura i Pesca, per la qual es declara d'utilitat pública i caràcter obligatori el tractament col.lectiu contra el cucat de l'arròs.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/05/29/(1)/dof/vci/html**

### Dades del document

Número de DOGV
:   606

Data del DOGV
:   11-06-1987

Secció del DOGV
:   DISPOSICIONS GENERALS

Número del document
:   1987/809029


Data del document
:   29-05-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de maig de 1987, de la Conselleria d'Agricultura i Pesca, per la qual es declara d'utilitat pública i caràcter obligatori el tractament col.lectiu contra el cucat de l'arròs.  
Atesa la importància que presenta a la província de València la plaga del cucat de l?arròs (Chilo suppressalis Walk); atés l'informe previ favorable emés pel Consell Directiu del Parc Natural de l'Albufera pel que fa als tractaments, i en virtut de les facultats que tinc atribuïdes,   
ORDENE:   
Article primer  
Es declara d'utilitat pública l'extinció de la plaga cucat de l?arròs (Chilo suppressalis Walk) a tota la província de València, durant la campanya arrossera de 1987.   
Article segon  
A l'efecte del que disposa l'article anterior, hom ordena amb caràcter obligatori l'execució dels tractaments col·lectius per a la lluita contra la plaga, sota la direcció tècnica del Servei de Protecció dels Vegetals.   
Article tercer  
La Cambra Agrària Provincial de València convocarà concursos per a la contractació del tractament amb empreses privades, així com per a l'adquisició dels plaguicides, després de l'aprovació del Servei de Protecció dels Vegetals.   
L'aplicació serà per mitjans aeris i els plaguicides, fosfòrics de toxicitat baixa. Es tractarà exclusivament la zona d'arrosar i erms; l'aplicació, en una zona de 300 metres al voltant del llac, els canyars i les mates annexes, es realitzarà amb productes especialment innocus per a la fauna silvestre.   
Article quart  
Les despeses que originaran aquests tractaments, les pagaran els agricultors en proporció a la terra d'arrossar cultivada.   
El cobrament, l'efectuarà la Cambra Agrària Provincial de València.   
Article cinqué  
La Conselleria d'Agricultura i Pesca, aportarà per a la realització del tractament fins al vint per cent (2067o) del valor dels productes fitosanitaris i de l'aplicació corresponent, amb càrrec al concepte pressupostari corresponent a campanyes contra plagues del programa de »Sanitat Vegetal».   
DISPOSICIONS FINALS  
Primera  
La Direcció General de la Producció Agrari és autoritzada per al desplegament d'aquesta Ordre.   
Segona  
Aquesta Ordre vigirà l'endemà de la publicació al Diari Oficial de la Generalitat Valenciana. València, 29 de maig de 1987.   
El Conseller d'Agricultura i Pesca,  
LLUIS FONT DE MORA I MONTESINOS


Còpia Permalink ELI